als_Latn dik_Latn sag_Latn
Bujqësi,duhani: Pranohet vetëm një pjesë e kërkesave të bujqvePublikuar 3 months ago në Alsat-M
Vetëm dy nga gjithsej tre kërkesat e prodhuesve të duhanit u pranuan nga ministri i bujqësisë Mihail Cvetkov. Në takimin e sotëm me fermerët, ai premtoi përforcimin e kontrolleve nga inspektorëve në mënyrë që të bëhet vlerësim më real i duhanit, ndërsa pranoi edhe blerjen e tërësishme të duhanit bashkë me sasitë shtesë. Cvetkov nuk e pranoi kërkesën për 30 denarë subvencione shtesë për 1 kg duhan të dorëzuar. “Të gjitha qëndrimet tona dhe të ministrit do të kumtohen tek bujqit e tjerë dhe me koordinim të përbashkët të të gjithë prodhuesve të duhanit, do të merret vendimi përfundimtar, kur, si dhe në çfarë mënyre do të shprehet pakënaqësia”, tha Risto Velkov, Kryetar i Lidhjes së Bujqve.“Nëse ministria dhe shteti janë në anën e fermerëve, atëherë mbetet edhe ne të kemi sjellje më njerëzore. Nëse ajo që na premtuan nuk realizohet edhe në terren, atëherë në emër të prodhuesve të duhanit, do të vazhdojmë grevat, madje edhe më ashpër”, u shpreh Selim Selimovski, bujk .Për momentin çmimi mesatar i blerjes së duhanit është 119 denarë. Nga gjithsej 30 mijë tonë duhan të prodhuar, deri tani janë blerë vetëm 5000 tonë. Verica Pavlloska
als_Latn als_Latn